Kellonummen hautausmaa

Kellonummen hautausmaa on Espoon seurakuntayhtymän hallintaan kuuluva hautausmaa. Se sijaitsee Vanha-Espoon pohjoispuolella Karhusuolla Lommilan kylässä. Se on vihitty käyttöön vuonna 1986. Sen pinta-ala on 19,6 hehtaaria.

Espoon kirkkovaltuusto päätti ostaa Lukkarinpuron varrella sijainneen 5,5 hehtaarin suuruisen maa-alueen jo vuonna 1956, mutta suunnittelukilpailun käynnistäminen lykkääntyi yli kahdella vuosikymmenellä.Kellonummen hautausmaa  Espoon seurakunnat. Viitattu 2.11.2012. Kellonummen hautausmaan perustamista varten luotiin aatekilpailu, jonka Espoon kirkkoneuvosto hyväksyi 17. syyskuuta 1978. Lukkarinpuron hautausmaan aatekilpailu, ohjelmalehti, Helsinki 1978, 14 sivua, painaja kirjapaino oy merkur Määräajassa kilpailuun saapui 22 kilpailuehdotusta, joista voittajaksi valittiin maisema-arkkitehti Auli Hietakangas-Kochin kilpailuehdotus Metsä ja niitty. Hautausmaan rakentaminen alkoi 1980-luvun alussa, jolloin sen alue laajeni lisämaan ostolla 19,59 hehtaarin laajuiseksi. Hautausmaa valmistui vuonna 1986. Siihen liitettiin vuonna 2007 tunnustukseton hauta-alue.

Hautausmaalla on arkkitehtien Timo ja Tuomo Suomalaisen suunnittelemat siunauskappeli sekä huoltorakennus. Hautausmaan siunauskappeli on rakennettu alueella sijainneen kaatopaikan päälle.Pääkaupunkiseudun kaatopaikat  Haudat ovat luonnontilaisen mäntymetsikön keskellä. 

Liikenne
Hautausmaalle pääsee suoraan Espoon sisäisellä linja-autolinjalla 246K (Espoon keskus – Röylä) päivisin. Aamuisin ja iltaisin Espoon keskuksen ja Röylän välillä ajaa linja 246, jonka lähin pysäkki, Kellonummentie, sijaitsee noin kilometrin päässä hautausmaasta.https://reittiopas.hsl.fi/linjat/HSL%3A2246/pysakit/HSL%3A2246%3A0%3A01

 Kellonummelle haudattuja tunnettuja henkilöitä 
 Kai Heinonen, pilapiirtäjä
 Antti Hyry, kirjailija
 Esa Kaartamo, muusikko, tuottaja, lauluntekijä, Broadcastin perustajajäsen
 Juha Keltti, juristi, kansalaisaktivisti
 Paavo Pentikäinen, näyttelijä, teatteriohjaaja
 Gösta Sundqvist, muusikko, radiokoomikko, tuottaja, Leevi and the Leavingsin laulaja
 Jukka Wasama, rumpali (Piirpauke, Wasama Quartet)

Lähteet

Luokka:Espoon hautausmaat
Luokka:Karhusuo